Hera

Hera (basa Yunani: Ἥρα utawa Ἥρη) yaiku dewi pernikahan ana ing mitologi Yunani.Burkert, hlm. 131. Hera iku mbakyu lan uga garwa saka Zeus. Hera yaiku putra saka Kronos lan Rea lan kalebu siji saka 12 Déwa Olimpus. Ana ing mitologi Romawi, Hera dihubungke karo Juno. Sapi lan merak yaiku kéwan kang dikeramatake kanggo Hera. Hera digambarake kaya dewi kang kebak hikmat. Hera sok ditahtake lan dinobatake karo polos (makutha awujud lingkaran kang mung dianggo déning dewi-dewi agung). Hera kaloka karo sipaté kang cemburuan lan pendendam, mligi marang selingkuhan lan anak-anak Zeus. Hera uga tau murka marang Pelias amarga matèni wong ana ing kuil Hera. Hera uga naté murka marang Paris kang ora milih Hera dadi putri paling ayu lan luwih milih Afrodit dadi putri kang paling ayu.
 Ètimologi 
Walter Burkert madakake jeneng Hera karo hora (‘ωρα, mangsa).  Ana uga panemu kang nyatakaké yèn Hera iku minangka wujud feminin saka hērōs (‘ηρως, tuan). Nanging  John Chadwick, pengurai Linear B, negesake yèn gegandhèngané Hera karo 'hero' iku ora cethaChadwick, The Mycenaean World (Cambridge University Press) 1976:87. Ing Linear B dhéwé, Hera karan karo jeneng E-ra.

 Cathetan suku 

Kategori:Déwa-dèwi Yunani
Kategori:Dewi
Kategori:Déwa Olimpus
Kategori:Mitologi Yunani